CELEX: 62014CN0159
Language: fi
Date: 2014-04-04 00:00:00
Title: Asia C-159/14: Ennakkoratkaisupyyntö, jonka Administrativen sad – Varna (Bulgaria) on esittänyt 4.4.2014 – Koela-N EOOD v. Direktor na Direktsia ”Obzhalvane i danachno-osiguritelna praktika” Varna pri Tsentralno upravlenie na Natsionalnata agentsia za prihodite

10.6.2014   
            
            
               FI
            
            
               Euroopan unionin virallinen lehti
            
            
               C 175/29
            
         Ennakkoratkaisupyyntö, jonka Administrativen sad – Varna (Bulgaria) on esittänyt 4.4.2014 – Koela-N EOOD v. Direktor na Direktsia ”Obzhalvane i danachno-osiguritelna praktika” Varna pri Tsentralno upravlenie na Natsionalnata agentsia za prihodite
   (Asia C-159/14)
   2014/C 175/36
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad – Varna
   
      Pääasian asianosaiset
   
   
      Kantaja: Koela-N EOOD
   
      Vastaaja: Direktor na Direktsia ”Obzhalvane i danachno-osiguritelna praktika” Varna pri Tsentralno upravlenie na Natsionalnata agentsia za prihodite
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 14 artiklan 1 kohtaa tulkittava siten, että aineellisen omaisuuden omistajalle kuuluvan määräämisvallan siirto käsittää myös oikeuden antaa rahdinkuljettajalle tehtäväksi toimittaa tavara kolmannelle henkilölle, joka ei ole sama kuin laskussa ilmoitettu vastaanottaja, ja että tällöin jo yksistään se, että tämä kolmas henkilö on vastaanottanut tavaran, riittää näytöksi edeltävästä esineen todellisesta luovutuksesta?
            
         
               2)
            
            
               Onko direktiivin 2006/112 14 artiklan 1 kohtaa tulkittava siten, että tavaran suoran toimittajan tosiasiallisen hallinnan puuttuminen – riippumatta siitä, että ostaja on vastaanottanut tavarat – merkitsee, että direktiivissä tarkoitetun luovutuksen edellytykset eivät täyty?
            
         
               3)
            
            
               Onko niitä seikkoja, että kuljetusketjun aikaisemmat toimittajat eivät ole avustaneet veroviranomaisia ja ettei tavaroita ole lastattu uudelleen, pidettävä objektiivisina merkkeinä siitä, että verovelvollinen tiesi tai hänen olisi pitänyt tietää, että liiketoimi, johon verovähennysoikeus perustuu, on osa veropetosta?
            
         
      (1)  EUVL L 347, s. 1.